კოზი

კოზი () — ონის მუნიციპალიტეტის სოფლების ზემო კოზის, ქვემო კოზისა და შუა კოზის საერთო სახელწოდება.

მდებარეობს კავკასიონის მთავარი წყალგამყოფი ქედის სამხრეთ კალთებზე, კოზის ხეობაში (მდ. ღარულის მარჯვენა შენაკადი, რიონის აუზი). სოფელი კოზი XX საუკუნის დასაწყისისთვის დასახლებული იყო კუდაროელი ოსებით. 1922 წელს შეიყვანეს სამხრეთ ოსეთის ავტონომიური ოლქის ჯავის რაიონში. საბჭოთა პერიოდში გაიყო 3 ნაწილად: ზემო კოზი, ქვემო კოზი და შუა კოზი. 1989 წლის აღწერით მუდმივი მოსახლეობა იყო მხოლოდ შუა კოზში (95 მცხოვრები).სამხრეთ ოსეთის ავტონომიური ოლქის მოსახლეობის რიცხოვნობა საბჭოთა აღწერების მიხედვით ოლქის გაუქმების შემდეგ (1990) სამივე სოფელი მიეკუთვნა ონის რაიონს (ახლანდ. ონის მუნიციპალიტეტი), თუმცა მათ ტერიტორიაზე საქართველოს იურისდიქცია ვერ ხორციელდებოდა. სამხრეთ ოსეთის დე-ფაქტო რეჟიმის მიერ 2015 წელს ჩატარებულ აღწერაში კვლავ გაერთიანებულია ერთ სოფლად (მოსახლეობა — 40 მცხოვრები).Итоги всеобщей переписи населения Республики Южная Осетия 2015 года / Ответственные за выпуск: И. Р. Тибилов, Т. В. Базаев, Р. Р. Зассеева, М. Э. Пухаева, А. В. Сиукаева, М. Х. Гучмазова. — Цхинвал: Управление государственной статистики Республики Южная Осетия, 2016.   

ლიტერატურა

სქოლიო

კატეგორია:საქართველოს სოფლების ძველი სახელწოდებები